TORBEN SØNDERGAARD TURVAPAIKKAA HAKEMASSA
Tervehdys kaikille! Teen tätä videota jännittyneenä.
Tämä video on hyvin erityinen.
Kerron tilanteestani ensimmäistä kertaa julkisesti.
Olemme hakemassa turvapaikkaa Amerikasta.
Hakemuksen syynä on kokemamme uskonnollinen ja poliittinen vaino.
Olemme ensimmäisten eurooppalaisten joukossa, -
jotka hakevat turvapaikkaa Amerikasta.
Tilanteemme on erityinen.
En olisi koskaan voinut uskoa, -
että joutuisin kokemaan asioita, joita meille on tapahtunut.
Tässä on pinkka tilanteeseeni liittyviä asiakirjoja.
Ne liittyvät kaikki turvapaikkahakemukseeni.
Ei ole pikkujuttu lähteä maastaan ja ryhtyä turvapaikanhakijaksi.
Tällä videolla kerron, mitä meille on tapahtunut.
Puhun tästä julkisesti ensimmäistä kertaa, -
ja oloni on hieman hermostunut.
Haluan teidän kuitenkin ymmärtävän, mitä olemme käyneet läpi -
ja mitä Euroopassa tapahtuu.
En usko olevani viimeinen pakosalle joutuva eurooppalainen.
Minulla on sanoma myös Amerikalle.
Yrittäkää pysyä mukana, vaikka video onkin pitkähkö.
Palataan alkuun.
Olen tehnyt palvelutyötä Tanskassa jo 20 vuoden ajan.
Olen esiintynyt televisiossa yli 20 kertaa eri ohjelmissa.
Minulla ei ole koskaan ollut ongelmia tiedotusvälineiden kanssa.
Olen rukoillut ihmisten puolesta ja ajanut ulos demoneja.
Tanskassa on tullut esiin monia väärinkäytöksiä seurakunnissa.
On ollut aviorikoksia ja seksuaalista hyväksikäyttöä.
Uskovat ovat saaneet rikostuomioita tai lähteneet maasta.
Olemme kuulleet monia surullisia tarinoita, -
ja siksi olen yrittänyt pysyä puhtaudessa ja pyhyydessä.
Tapahtumia seuratessani olen päättänyt, -
etten halua tehdä samoja virheitä.
Sitten kaikki alkoi mennä pieleen.
Sain yhteydenoton kahdelta tanskalaiselta TV-kanavalta, -
jotka halusivat tehdä minusta dokumentin.
Myös Tanskan suurin TV-kanava otti yhteyttä.
Tunsin toimittajan ja luotin häneen, -
joten suostuin pyyntöön.
Hän kertoi haluavansa seurata minua ja Last Reformation -liikettä.
Hän sanoi nähneensä, että meillä on enemmän annettavaa -
kuin perinteisellä kirkolla.
Hän sanoi haluavansa kertoa siitä.
Lähdin tietenkin mukaan, mutta heillä olikin erilainen agenda.
Tanskan televisio seurasi meitä 1,5 vuoden ajan.
He tulivat kanssamme isoihin tapahtumiin.
Silloin en tiennyt, että he halusivat tuhota meidät.
En tiennyt, että samanaikaisesti säädettiin uusia lakeja.
En tiennyt sitäkään, -
että eräs meitä vainonnut ryhmä oli ollut yhteydessä TV-kanavaan.
Seurasi kaaos.
Ohjelma lähetettiin televisiossa 2. päivä tammikuuta.
Katsojia oli puoli miljoonaa, eli 10 prosenttia Tanskan väkiluvusta.
Sen jälkeen se sai uusintalähetyksiä eri kanavilla.
Sanomalehdet kirjoittivat siitä.
Ohjelmantekijät ottivat kaikki uskovien tekemät väärinkäytökset -
ja sekoittivat ne samaan ohjelmaan.
Katsojat eivät tienneet, kuka oli tehnyt mitä.
Pian aloin saada uhkauksia ja syytöksiä siitä, -
miten olin käyttänyt ihmisiä hyväksi.
Yritin oikaista väärinkäsityksiä ja puhdistaa mainettani.
Aloin saada paljon uhkauksia.
Julkisuus ei rajoittunut kolmeen TV-ohjelmaan.
Kolmen viikon aikana esiinnyin televisiossa yli 10 kertaa.
Olin useita kertoja uutisissa.
Olin television live-ohjelmissa.
Olin lehtien etusivuilla, ja kaikki puhuivat minusta.
Tilanne riistäytyi käsistä.
Tilanne oli erittäin huono.
Minut esitettiin hyvin huonossa valossa.
9. päivä tammikuuta...
Pahoittelen.
En unohda sitä päivää koskaan.
Näin viimeisen ohjelman trailerin.
Siellä esiintyi entisiä yhteistyökumppaneitani, -
jotka valehtelivat kameran edessä ja puukottivat minua selkään.
Traileri oli todella ikävä.
Silloin ajattelin, ettei kukaan enää ikinä luottaisi minuun.
Kukaan ei enää koskaan uskoisi julistustani.
Oli todella vaikeaa nähdä itsensä sellaisessa valossa -
kansallisessa televisiossa.
Pahoittelut. En odottanut tätä tunnereaktiota.
Yhtäkkiä kaikki pimeni ympärilläni.
Ajattelin, että elämäni Tanskassa on ohi.
Olen kovasti yrittänyt elää pyhää elämää.
Olen nähnyt muiden tekemiä virheitä, -
enkä ole halunnut toistaa niitä.
Pelkään Jumalaa, enkä ole tehnyt mitään väärää.
Kaikki nuo syytökset tuntuivat yhtäkkiä hyvin vaikeilta.
Mietin silloin, pystyisikö Jeesus korjaamaan tilanteen.
Voiko hän kääntää sen kaiken hyväksi?
Samana iltana tapahtui jotain.
Pidimme kokouksen, jonne tuli hyvä ystäväni Australiasta.
Hän puhui Jeesuksen kokemista kärsimyksistä ja siitä, -
miten ne opettivat kuuliaisuutta.
Jeesuksenkin piti Jumalan Poikana opetella kuuliaisuutta.
Jeesuskin opetteli kuuliaisuutta kärsimysten kautta. Miettikää.
Raamattu opettaa myös siitä, -
että saamme ottaa osaa Jeesuksen kärsimyksiin.
Kipu ja kärsimys yhdistää ihmisiä aivan erityisellä tavalla.
Se yhdistää ihmisiä jopa vahvemmin kuin hyvät kokemukset.
Jos on käynyt armeijan ja menettänyt ystävän taistelussa, -
ymmärtää myös jotakuta toista, joka on kokenut saman.
He ymmärtävät toisiaan yhteisen kivun takia.
Lapsensa menettänyt äiti ei löydä ymmärrystä niiden joukosta, -
jotka eivät ole sitä kokeneet.
Hän kokee yhteyttä niiden kanssa, jotka ovat tunteneet saman kivun.
Se oli erityisen vaikea päivä, ja olin rukouksessa.
Ymmärsin, että Jeesus tietää, miltä minusta tuntui.
Jeesus ripustettiin alasti ristille kaikkien pilkattavaksi.
Ihmisjoukot huusivat, että hänet piti ristiinnaulita.
Sinä iltana jotain tapahtui sisälläni.
Yhtäkkiä ymmärsin Jeesuksen tietävän, miltä minusta tuntui.
Hän on joutunut kiusatuksi samalla tavoin kuin mekin.
Yhtäkkiä tunsin, että olin todella lähellä Jeesusta.
Ymmärsin Jeesuksen tuskan. Tiesin hänen ymmärtävän minun tuskani.
Se oli erityinen hetki.
En ikinä unohda sitä iltaa.
Aloin voimaantua ja ymmärtää, että voin myös iloita.
Pietarin kirjeessä puhutaan kärsimyksissä iloitsemisesta.
Tiesin, että tilanteesta seuraa jotain hyvää.
Sen jälkeen vainot vain jatkuivat ja lisääntyivät.
Kun oppilaamme lähtivät kaduille evankelioimaan, -
ihmiset ottivat heistä kuvia ja lähettivät ne tiedotusvälineille.
Jouduimme taas televisioon, ja meistä kerrottiin valheita.
Tilanne meni yhä hullummaksi.
Näin, kuinka tilanne kehittyi.
Se vain kärjistyi entisestään.
Huomasin, että hyökkäys meitä vastaan oli hyvin organisoitu.
Poliitikot puhuivat minusta televisiossa ja sanoivat, -
että minua vastaan pitää aloittaa tutkinta.
Kerron teille yhden esimerkin.
Järjestimme Lontoossa aktion, -
johon osallistui 800 ihmistä.
Ihmisiä tuli uskoon, parani ja vapautui demoneista.
Eräs autistinen poika näki ihmisten käyvän kasteella.
Hän halusi mennä uimaan kastevedessä.
Hänen äitinsä kielsi häntä, mutta poika riisui housunsa.
Hän suuttui äidin kielloista ja alkoi itkeä ja mekastaa.
Poika itki raivokkaasti housut nilkoissaan, -
ja Tanskan TV kuvasi kaiken.
Sen jälkeen he kuvasivat toisissa paikoissa tapahtuvia vapautumisia.
He editoivat kaiken yhteen.
He sanoivat, -
että lapset traumatisoituvat nähdessään vapautumisia.
He syyttivät minua henkisestä väkivallasta.
Yritin oikaista virheen ja sanoa, -
eikä kukaan ole koskaan kertonut meille lasten traumatisoituneen.
Toimittajat ja uskonnolliset ihmiset eivät pidä siitä, -
mutta lapsille se ei ole koskaan ollut ongelma.
Joskus demoneista vapautuminen vaatii oman taistelunsa, -
mutta sitä seuraa vapautumisen ilo, josta kaikki pääsevät osallisiksi.
TV-ohjelmassa ei näytetty tätä iloa.
He näyttivät vain ne hetket, jolloin taisteltiin vapautumisesta.
Ne editoitiin yhteen housut nilkoissa itkevän lapsen kanssa.
Vedettiin johtopäätös, että lapsia traumatisoituu.
Se levisi, ja pian uutisissa puhuttiin lasten hyväksikäytöstä.
Anteeksi. Se oli vaikeaa.
Rakastan lapsia.
Vaimoni kanssa rakastamme lapsia. Meillä on kaksi lastenlasta.
Yhtäkkiä meitä syytettiin siitä, -
että toimintamme traumatisoi lapsia.
Tilanne vain kävi hullummaksi ensimmäiset kolme viikkoa.
Sitten kuulin uudesta laista.
Sain selville, että toimittaja oli käynyt salaa kokouksissamme.
Hän oli esittänyt kristittyä.
Hän oli teeskennellyt katuvansa syntejään.
Sen valheen tajuaminen oli vaikeaa meille kaikille, -
koska koimme, että meitä kohtaan tehtiin vääryyttä.
Miten toimittaja pystyi valehtelemaan meille niin?
Sitten kuulin uudesta laista.
Kahta lakia oltiin muuttamassa.
Toinen liittyy henkiseen väkivaltaan.
Henkistä väkivaltaa halutaan rankaista kuten fyysistä.
Toinen liittyy oikeusistuntoon.
Sen nojalla lapset voidaan ottaa huostaan, jos epäillään jotain.
Ihmiset, jotka olivat tietoisia näiden lakien säätämisestä, -
ottivat meihin yhteyttä.
Heidän mielestään minun piti paeta.
Anteeksi.
Tunnereaktio yllätti. Tahdoin vain tehdä rehellisen videon.
Päätimme lähteä Tanskasta.
24. tammikuuta ostimme lentoliput.
Kaksi päivää myöhemmin lensimme Amerikkaan.
Matka oli vaikea, mutta erityinen.
On aivan eri asia lukea tai kuulla tällaisista tapauksista -
kuin olla itse siinä tilanteessa.
Emme lähteneet sen takia, että minusta puhuttiin pahaa.
Kestän kyllä sellaista.
Mutta tilanne alkoi koskettaa myös lapsiamme ja tajusimme, -
että uuden lain avulla valtio voi huostaanottaa heidät.
Meitä vainottiin todella järjestelmällisesti.
Samat ihmiset, jotka puhuivat televisiossa meitä vastaan, -
lähettivät minulle myös henkilökohtaisia uhkausviestejä.
He uhkailivat minua, mutta esiintyivät samalla TV:ssä.
Oli hyvin erityistä päästä Amerikkaan.
Paastosin sitä ennen enkä syönyt koko tammikuussa.
Meillä oli vainoharhainen olo, kun menimme lentoasemalle.
Pelkäsimme, että kaikki jahtasivat meitä.
Teidän on ymmärrettävä koko tilanne.
Vuoden aikana niin moni eri taho oli häirinnyt meitä.
Palolaitos oli perässämme, koska heille oli kerrottu, -
että meillä oli ongelmia paloturvallisuuden kanssa.
Viranomaiset tulivat tarkastamaan, juokseeko keittiössämme rottia.
Työsuojeluviranomaiset halusivat tarkastaa työntekijöidemme paperit.
Kaikki oli kuitenkin kunnossa.
Poliisi tuli tarkastamaan oppilaidemme passit, -
koska he arvelivat meillä käyvän laittomia maahanmuuttajia.
Kaikki oli kuitenkin kunnossa.
Verohallinto vaati selvityksiä. Kaikki on ollut kunnossa.
Kaupunginvaltuusto on ollut perässämme.
Olemme pitäneet tyttärellemme kotikoulua matkustamisen vuoksi.
Meillä kävi jatkuvasti tarkastajia.
Kaiken maailman virastot ovat käyneet nuuskimassa.
Kun TV-ohjelmat sitten tulivat ulos, minut oli jo mustamaalattu.
Tiesin voivani todistaa olevani syytön, -
mutta ihmisten silmissä olin syyllinen.
Kun Jeesus tuli Jerusalemiin, kaikki lauloivat hoosiannaa.
Kolme päivää myöhemmin hänet haluttiin ristille.
Ilmapiiri muuttui niin nopeasti.
Kun ihminen kohtaa tällaista vainoa...
Pietari vannoi, ettei hän koskaan kieltäisi Jeesusta.
Painostuksen alla hän kuitenkin kielsi Jeesuksen kolmasti.
Jos ihminen noin helposti pettää Jeesuksen, miksei meitäkin?
Tuntemani ihmiset puukottivat minua selkään.
Tanskan vapaiden kirkkokuntien verkosto sanoi, että olen väärässä.
Kaikki halusivat vain pestä kätensä.
Lähimmät ihmiset Jesus Centerissä pitivät puoliamme.
Olimme kuin perhe.
Oloni huojentui heti, kun laskeuduimme Amerikkaan.
Kyläilimme ystävien luona West Palm Beachissa.
Se oli vaikeaa aikaa.
Tanskassa olimme asuneet Jesus Centerissä.
Keskus piti tyhjentää ja sulkea, ja se vei paljon rahaa.
Ajankohta oli huono.
Jouduimme lopettamaan koko järjestön toiminnan.
Kuitenkin näimme Jumalan käden toimivan kaikessa.
Se on ollut erityistä.
Kun tulimme tänne, olimme vieraina West Palm Beachissa.
Kerran ystävämme eivät olleet kotona, ja olimme keskenämme.
Meillä ei ollut rahaa, kotia eikä autoa.
Emme tienneet, mitä tehdä.
Samaan aikaan Jesus Centeriä tyhjennettiin.
Olimme sinne videoyhteydessä, -
kun tiimiläiset kyselivät, saavatko he ottaa sänkymme ja sohvamme.
Anteeksi. Se oli vaikeaa...
Käskimme heitä ottamaan ne.
Osa tavaroista oli edesmenneiden vanhempieni jäämistöä.
Se oli niin vaikeaa, että itkin yhdessä vaimoni kanssa.
Mutta silti...
Ette voi kuvitella, miltä tuntuu antaa kaikki pois.
Luovuimme melkein kaikesta. Muutama tavara laitettiin säilöön.
Sitten Jumala ilmestyi.
Samalla hetkellä joku kirjoitti minulle sähköpostin.
Hän kysyi, tarvitsenko rahaa talon vuokraamista varten.
Sähköpostissa oli puhelinnumero, joten soitin siihen.
Kiitin häntä viestistä ja sanoin, että olemme Amerikassa.
Kysyin, tunnemmeko toisemme.
Hän kertoi saaneensa kasteen järjestömme kokouksessa.
Hän vain tiedusteli, tarvitsinko rahaa.
Sanoin, että olemme Amerikassa. Hän yllättyi.
Kerroin, että jouduimme pakenemaan Tanskasta vainojen takia.
Sanoin, että olemme Floridassa.
Kävi ilmi, ettei hän ollut seurannut uutisia -
eikä tiennyt tilanteestamme mitään.
Sanoin, että olemme West Palm Beachissä. Hän pyysi toistamaan.
Sanoin, että meillä on kiire Fort Lauderdalen lentokentälle, -
koska lennämme Dallasiin.
Silloin hän kertoi asuvansa juuri sen lentoaseman vieressä.
Hän sanoi tulevansa lentokentälle tapaamaan meitä.
Puhelun jälkeen vain ihmettelin tapahtunutta.
Saimme ystäviltämme kyydin lentoasemalle.
Lentokentällä tapasin sen miehen, jota en ollut koskaan ennen nähnyt.
Hän ei meinannut uskoa, että olimme todellakin Amerikassa.
Hän halasi minua ja laittoi taskuuni jonkin paperin.
Kun nostin ruumalaukkuni hihnalle, -
katsoin, minkä paperin mies oli laittanut taskuuni.
Siellä oli 50 tuhannen dollarin sekki.
Sain 50 000 dollaria joltain tuntemattomalta mieheltä -
Fort Lauderdalen lentokentällä.
Jumala ilmestyi siellä.
Hän on pitänyt meistä huolen.
Tämä on vain yksi esimerkki siitä.
Se on ollut hyvin erityistä.
Nyt olemme asuneet jonkin aikaa Floridassa.
Odotimme saadaksemme tietää, mitä tehdä.
Emme olisi halunneet hakea turvapaikkaa, -
koska silloin emme voisi edes käydä Tanskassa pitkään aikaan.
Emme oikeastaan tiedä, millainen tämä prosessi on.
Eurooppalaisia turvapaikanhakijoita tulee tänne harvoin.
Aluksi harkitsimme työviisumin hakemista.
Toivoimme, että voisimme vielä palata Tanskaan.
Uudet lait astuivat kuitenkin voimaan maalis-huhtikuussa.
Myös eräs hullu asia tapahtui, josta en voi puhua tällä videolla.
Se oli vakava hyökkäys.
Jumala kuitenkin järjesti kaiken ja pelasti meidät.
En voi kertoa siitä.
Tuon hyökkäyksen ja uusien lakien myötä ymmärsin, -
ettei vaino tule loppumaan.
Jos palaan Tanskaan, joudun vankilaan.
Olen menettänyt luottamuksen yhteiskuntaamme.
Tämä on Tanskan passini.
Olen aina ollut ylpeä tanskalaisuudestani, -
koska Tanska on hyvä maa.
En olisi koskaan voinut kuvitella, -
että voisin menettää uskoni maatani kohtaan.
Lait kuitenkin astuivat voimaan, -
ja parlamentissa puhuttiin myös minusta.
Siellä puhuttiin uudesta henkisen väkivallan laista, -
jonka rangaistukset vertautuvat fyysisen väkivallan rangaistuksiin.
Fyysinen väkivalta on kuitenkin paljon helpompi todentaa.
Henkistä väkivaltaa on paljon vaikeampi määritellä.
Tanskassa keskusteltiin siitä, -
että lasten jättäminen arestiin voi olla henkistä väkivaltaa.
Jos perheessä on homoseksuaaleina itseään pitäviä lapsia, -
ja kristitty vanhempi kertoo lapselle hänen sukupuolensa, -
sekin voi olla henkistä väkivaltaa.
Henkisestä väkivallasta seuraa nyt kolmen vuoden vankilatuomio.
Lapset saatetaan ottaa huostaan.
Parlamentissa puhuttiin TV-ohjelmista, joissa minä olin, -
ja nyt halutaan laajentaa henkisen väkivallan määritelmä -
koskemaan myös demonien ajamista lapsista ja kehitysvammaisista -
tai näiden nähden.
Kun uusi laki julkistettiin...
Tältä se muuten näyttää tältä.
Tänne alareunaan on lisätty yksi kommentti, -
jossa määritellään, mitä on henkinen väkivalta.
Se on demonien ajamista ulos lapsista tai kehitysvammaisista -
tai heidän nähtensä.
Se kohta on selvästi lisätty minun ja niiden TV-ohjelmien seurauksena.
Tanska on maallistunut maa. Kukaan ei usko demoneista vapautumiseen.
Kukaan ei ole ikinä valittanut, -
ja yhtäkkiä se on kirjoitettu lakiin.
He eivät jätä asiaa tähän. He ovat vieneet sen jo liian pitkälle.
Jos palaan Tanskaan, -
he laittavat minut vankilaan.
He veisivät myös lapsemme.
Jotain sellaista tapahtuisi.
Tiesimme, että turvapaikan hakeminen oli ainoa vaihtoehto.
Haimme sitä, ja tässä on pinkka tarvittavia asiakirjoja.
Niitä on paljon.
Kaikesta on mustaa valkoisella.
Kaikki tapahtui julkisuudessa.
Lisäksi sain sähköposteja ja uhkausviestejä.
Tunsin Jumalan sanovan, -
että me tulemme olemaan ennakko- tapaus, josta on apua myös muille.
Minulla on Latviassa eräs ystävä.
Hän tuli kauttamme uskoon, ja nyt hän oli nähnyt minusta unen.
Unessa hän oli joutunut vainojen kohteeksi.
Unessa hän tuli tapaamaan minua suureen valkoiseen taloon, -
ja hän pääsi turvaan vainoilta.
Herra alkoi puhua minulle siitä, että Eurooppaan on tulossa vainoja.
Norjassa, Saksassa ja Hollannissa muutetaan jo lakeja.
Tätä on nähty myös Australiassa. Kanadassakin pidätettiin uskova.
Tähän suuntaan ollaan menossa.
Vaikka Amerikassa on nyt rauha, uskon vainojen tulevan myös tänne.
Tilanne tulee muuttumaan.
Vainot ovat osa elämäämme.
Jeesus kehotti pakenemaan vainoja seuraavaan kaupunkiin tai maahan.
Niin me teimme.
Olemme nyt hakeneet turvapaikkaa.
Emme tiedä, miten meille käy.
Emme tiedä, viekö prosessi kolme kuukautta -
vai kolme vuotta.
Tämä on ollut erityinen ajanjakso.
Kun olimme lähettäneet hakemuksemme, -
pidin 40 päivän paaston.
Sen aikana jouduin kovan hengellisen hyökkäyksen kohteeksi.
Se oli pahempi kuin mikään koskaan kokemani.
Täytyin pelolla.
Aloin pelätä kuolemaa, mitä ei ole tapahtunut uskoontuloni jälkeen.
Kaiken tapahtuneen jälkeen...
Tunnen oloni vahvaksi, koska olemme kokeneet niin paljon.
Tämä hyökkäys oli uudella tasolla.
Paastosin ja etsin Jumalaa 40 päivän ajan, -
ja sitten hyökkäys alkoi.
Tunsin sairastuvani.
Luulin kuolevani.
Sanoin vaimolleni, että tunnen kuolevani.
Se jatkui myös paaston jälkeen.
Pari viikkoa sitten se vielä yltyi.
Tunsin, että olimme sodassa.
Oloni oli sairas, ja hengitykseni salpaantui.
En voinut hengittää.
Tunsin, kuinka keuhkoni painui kasaan.
En voinut istua, seisoa enkä maata.
Ihmettelin, mitä se oli.
Kolme viikkoa sitten jouduin sairaalaan.
Lääkäri epäili, että keuhkoni oli puhjennut.
Hengitin vain yhdellä keuhkolla.
Istuin sairaalassa ja yritin hengittää.
Se oli todella kivuliasta.
Mietin, mitä oli tekeillä.
En uskonut Jumalan tuoneen meitä Amerikkaan kuolemaan.
Puolitoista vuotta sitten olimme käyneet Amerikassa.
Koin silloin Jumalan kutsuvan meitä tänne, -
mutta en uskaltanut lähteä.
Jumala voi käyttää vainoja hyväkseen.
Hänellä oli suunnitelma.
Istuin sairaalassa ja sanoin Jumalalle, etten voinut hengittää.
Kysyin, mitä oli tekeillä.
Minun olisi pitänyt lähteä takaisin West Palm Beachiin -
aikaisin seuraavana aamuna.
Aamulla piti lähteä, -
ja minä siinä istuin keskellä yötä sairaalassa, enkä voinut hengittää.
Istuin tarkkailulaitteissa kiinni.
Keuhkon viereen oli kerääntynyt paljon vettä, -
ja se vaikeutti hengitystäni.
Rukoilin ja sanoin Jumalalle, että onhan hän ennenkin parantanut.
Olin nähnyt sen niin monta kertaa.
Sanoin hänelle, että hänen täytyi tehdä se uudelleen.
Pari vuotta sitten Jumala oli pelastanut minut hyökkäyksestä.
Sillä hetkellä jotain muuttui.
Yhtäkkiä pystyin taas hengittämään.
Sain mukaani kipulääkkeitä, ja olin kotona kolmen maissa yöllä.
Kävin nukkumaan, -
ja heräsin 2,5 tunnin yöunien jälkeen.
Olin heti valmiina lähtöön. Vaimoni hämmästyi.
Olimme reissussa koko päivän, eikä minuun sattunut yhtään.
Tunsin, kuinka jotain tapahtui kehossani.
Jotain oli tapahtunut, vaikka en ollut ottanut yhtään kipulääkettä.
Muutaman päivän päästä tuli taas hyökkäys.
Pystyin hengittämään, eikä minulla ollut kipuja, -
mutta hyökkäys tuli mielen alueella.
Järjestimme pienen aktion, -
ja se oli yksi vaikeimmista, koska en ollut oma itseni.
Jumala kuitenkin ilmestyi.
Tapahtui todella suuri ihme.
Eräs tyttö vapautui ahdistuksesta ja alkoi puhua kielillä.
Samalla Pyhä Henki täytti hänen äitinsä ja vei tämän kivut.
Rukoilin tuon äidin puolesta.
Hänellä oli lantiokipuja, ja hänen jalkansa olivat eri pituiset.
Kun rukoilin, yksi jaloista ikään kuin hypähti.
Nainen puhkesi itkemään.
Hän sanoi löytäneensä rauhan. Kivut olivat hävinneet.
Hän sanoi, ettei tuntenut vartaloaan vatsasta alaspäin.
Hän tunsi, kuinka Pyhän Hengen pyörre valtasi hänen alaruumiinsa.
Se vain jatkui jatkumistaan.
Hän ei pystynyt kävelemään pois kokouksesta.
Hänet kannettiin autoon ja sieltä hotelliin.
Pyhä Henki jatkoi työtään hänen alaruumiissaan aamuyöhön asti.
Hän parantui täysin.
Olen kirjoittanut tämän ylös.
Hän parantui erittäin harvinaisesta selkärangan sairaudesta.
Myös hänen repeytynyt pakaralihaksensa parani.
Myös virtsarakon vamma parani.
Hänellä oli myös välilevyn pullistuma.
Hän parantui täysin.
Nyt hän käy vessassa, kävelee ja tekee kaikkea muutakin.
Se oli väkevä todistus.
Hän kertoi kaiken minulle, ja kaikki tapahtui niin kauniisti.
Kaiken oman heikkouteni keskellä -
saimme nähdä Pyhän Hengen toimivan aivan uudella tavalla.
Kun tulin kotiin rukoiltuani tuon äidin puolesta, koin hyökkäyksen.
Seuraavana aamuna kuitenkin heräsin siihen, -
että hyökkäys oli ohi.
Tiesin, että hyökkäysten ajanjakso oli päättymässä.
Jumala alkoi puhua minulle kohdasta Mark. 10:29-30.
Ne, jotka luopuvat Jeesuksen tähden perheestään tai talostaan, -
saavat moninkertaisesti takaisin jo tässä elämässä.
Uskoni alkoi jälleen kasvaa.
Koin, että taistelut olivat takana, ja pääsisimme elämässä eteenpäin.
Koin, että tuli aika tehdä tämä video.
Olen tullut petetyksi ja satutetuksi, -
mutta Jumala on vienyt nekin kivut.
Nyt olen eri ihminen.
Jumala on muuttanut meidät.
En ole koskaan ollut näin lähellä Jeesusta.
Prosessi on ollut vaikea, mutta myös väkevä.
Olen paastonnut ja rukoillut paljon.
Kokemus on tehnyt minut nöyräksi.
Jumala on uskollinen.
Vainot eivät ole vihollisiamme.
Jeesuskin opetteli kuuliaisuutta kärsimysten kautta, -
ja niin meidänkin on tehtävä.
Meidän on kuoltava tälle maailmalle ja elettävä hänelle.
Viimeiset kuusi kuukautta ovat olleet voimaannuttavia.
Nyt odotan, mitä hedelmiä tuo ajanjakso kantaa.
Nyt on aika tehdä työtä Amerikassa.
Olemme ajatelleet perustaa uuden keskuksen Pohjois-Karoliinaan.
Kerron siitä seuraavassa videossa.
Vielä ei ole rahaa perustaa sitä, -
mutta uskon Jumalan hoitavan asian.
Nyt olemme täällä, ja on aika ottaa uusia askelia.
En tiedä, milloin seuraavan kerran näen teitä.
En voi lähteä Amerikasta ennen kuin prosessi on selvä.
Ehkä tapaan teitä eurooppalaisia vasta vuosien päästä.
Nyt olemme kuitenkin täällä, ja koemme sen olevan Jumalan tahto.
Kun ajattelen hakemustamme, ajattelen taivaan lintuja.
Katson niitä, enkä murehdi. Katson kedon kukkia, enkä murehdi.
Jos Jumala huolehtii niistäkin, hän huolehtii myös meistä.
Emme tiedä, jäämmekö Amerikkaan kokonaan.
Olemme varmoja ainoastaan siitä, että seuraamme Kristusta.
Eurooppalaiset, älkää pelätkö. Olkaa rohkeita.
Olkaa viisaita siinä, mitä julkaisette Youtubessa.
Eivät he karkaa kimppuunne heti.
Julistakaa rohkeasti.
Jumalan valtakunta on tätä lyhyttä elämää tärkeämpi.
Seuratkaa Jeesusta. Hän on kanssanne myös vainoissa.
Se on niin totta, että liikutun kyyneliin.
Jeesus on todellinen.
Olkaa rohkeita.
Jumala nostaa esiin vahvoja uskovia Last Reformation -liikkeessä.
Olen läheisessä yhteydessä eurooppalaisiin johtajiimme.
Eniten ikävöin teitä siellä Jeesus-keskuksessa.
Olitte minulle todellinen perhe.
Ikävöin teitä kovasti, -
ja palan jo halusta perustaa samanlainen keskus tänne.
Toivottavasti saamme sen käyntiin jo parin kuukauden sisällä.
Rukoilkaa puolestamme. Rukoilkaa Euroopan puolesta.
Rukoilkaa kestävyyttä tuleviin vainoihin.
Minulla on sanoma myös Amerikalle, -
mutta kerron siitä myöhemmin.
Jumala käytti vainoja tuodakseen minut tänne.
Minulla on täällä tehtävää.
Tuskin maltan odottaa, että pääsen näkemään työn tulokset.
Rukoilkaa puolestamme.
Jos tunnette poliitikkoja, siitä voisi olla meille apua.
Jos tunnette liikemiehiä, jotka haluavat tukea palvelutyötämme, -
laittakaa meille viestiä.
Pahoittelen tunneryöppyä.
Jumala on uskollinen, -
ja olen kiitollinen tästä vaiheesta.
Olen saanut kutsuja Australiaan, Eurooppaan ja Kanadaan.
Olen joutunut sanomaan, etten voi vielä kertoa tarinaani.
Nyt kuitenkin koin, että voin kertoa sen.
Kiitos Jeesukselle hänen uskollisuudestaan.
Vaimoni voi hyvin. Häntäkin on koeteltu.
Se ei ole ollut helppoa.
Jumala on antanut minulle mahtavan vaimon.
Hän tietää, että Jeesuksen seuraamisella on hintansa.
Ikävöimme poikaamme, miniäämme ja lastenlapsiamme.
Sekään ei ole helppoa.
"...kaikki yhdessä vaikuttaa niiden parhaaksi, -
jotka Jumalaa rakastavat..." Room. 8:28.
Paavali rohkaisi vankilassa ollessaan muita.
Tulemme kaikki kokemaan vainoja.
Jeesus on kuitenkin kanssamme.
Hän on kanssamme läpi kärsimysten.
Kärsimykset saavat meidät kuolemaan lihallemme ja elämään Jumalalle.
Jeesus on todellinen.
Kerroin rahasummasta, jonka sain taskuuni lentoasemalla.
Kerroin myös naisesta, joka koki ihmeparantumisen.
Kerroin myös siitä, kuinka keuhkoni parantui.
Todistuksia olisi lisääkin, koska Jumala on uskollinen.
Kiitos, kun katsoitte videoni.
Lukekaa Apostolien tekoja ja evankeliumeita.
Jeesus lähetti meidät kuin lampaat susien keskelle.
Apostolien teoista ilmenee, että vainot kuuluvat uskovan elämään.
Jeesus on kuitenkin mukana.
Tilatkaa uutiskirjeemme, niin tiedätte, miten tilanne etenee.
Toivottavasti näen teidät Amerikassa.
Alamme perustaa uutta keskusta.
Jos haluatte auttaa siinä, laittakaa meille viestiä.
Pääsen kunnolla työn touhuun vasta sitten, -
kun saan työluvan.
Jumala yksin tietää, -
minkä pituisen ajan tulemme täällä olemaan.
Jumalan siunausta kaikille teille. Kiitos, kun jaksoitte katsoa.
Pysykää lähellä Jeesusta. Ottakaa ristinne ja seuratkaa häntä.
Hän on elämä.
Suomennos: Hanna Partanen